# Арыҫлан (ҡасаба, Силәбе өлкәһе)

Арыҫлан — Рәсәйҙең Силәбе өлкәһе Наҙы-Петровск районындағы ҡасаба. Шәмәхә ауыл биләмәһенә инә.

# Арыҫлан (ҡасаба, Силәбе өлкәһе)
## Географияһы

Арыҫлан ҡасабаһы район үҙәгенән, Наҙы-Петровск ҡалаһынан төньяҡ-көнбайышҡа ҡарай 23 км алыҫлыҡта, Өфө йылғаһынан көнсығышҡа табан 3 км алыҫлыҡта, диңгеҙ кимәленән 335 метр бейеклектә, Зүрән тауының көнбайыш итәгендә — Барҙы һыртының юғары нөктәһендә урынлашҡан.
Ҡасабаның тирә-яғында өлкәлә һирәк осрай торған һәм Ҡыҙыл китапҡа индерелгән сапсан (лат. Falco peregrinus), баҡыр йылан (лат. Coronella austriaca), бөгөлгән елмәрҙәк (лат. Anemonoides reflexa), Кузнецов лапчаткаһы (лат. Potentilla kuznetzowii), Азия решетнигы (лат. Boletinus asiaticus), суҡышлы гомофус (лат. Gomphus clavatus), фин рамарияһы (лат. Ramaria fennica), клавариадельфус (лат. Clavariadelphus truncatus), ҡыҙғылт-һары ригидопорус (лат. Rigidoporus crocatus) тереклек итә.

# Арыҫлан (ҡасаба, Силәбе өлкәһе)
## Тарихы

Ҡасабаның барлыҡҡа килеүе 1912 йылдан алып 1916 йылдарға тиклем барған Көнбайыш-Урал тимер юлы төҙөлөшө менән бәйле. Арыҫлан ҡасабаһы тирәләй шул уҡ исемле тимер юл станцияһына нигеҙ һалына, ул көнбайышҡа табан 5 км урынлашҡан Арыҫлан ауылы хөрмәтенә аталған.
1918 йылдың 18 июлендә ҡасабала тимер юл станцияһы районында бронепоезда килгән латыш уҡсылары подразделениелары (Ҡыҙыл Армия составында) һәм Красноуфимск ҡалаһына Силәбе станцияһынан килгән аҡ чехтар (Чехословакия корпусы) араһында көслө алыш була. Был ваҡиғалар иҫтәлегенә тимер юлы вокзалы бинаһы янында обелиск ҡуйыла.
Артабан ҡасаба үҫешенә урман сәнәғәте хужалығын ойоштороу булышлыҡ итә (XX быуат уртаһында Наҙы-Петровск леспромхоз составына инә), ул үҙәкләштерелгән тәртиптә утын, төҙөлөшкә яраҡлы ағас, ағас күмерен эшләү һәм һатыу менән шөғөлләнә. Быға тимер юлдың һәм Өфө йылғаһының яҡынлығы булышлыҡ итә.
Совет осоро ваҡытында ҡасабала Шемаха совхозы янындағы ауыл хужалыҡтарында үҫтерелгән ашлыҡты ваҡытлыса һаҡлау һәм тимер юлы менән ташыу өсөн элеватор төҙөлә һәм эшләй. Урта (тулы булмаған) мәктәп (төп дөйөм белем биреү) асыла.

# Арыҫлан (ҡасаба, Силәбе өлкәһе)
## Халҡы

Бөтә Рәсәй халыҡ иҫәбен алыу мәғлүмәттәре буйынса, 2002 йылға халыҡтың милли составы: урыҫтар (88 %), татарҙар (9 %)

# Арыҫлан (ҡасаба, Силәбе өлкәһе)
## Транспорт

Ҡасаба территорияһында Көньяҡ Урал тимер юлының «Арыҫлан» тимер юл станцияһы урынлашҡан (хәҙерге ваҡытта, билдәһеҙ ваҡытҡа тиклем бикләнгән). Станция коды — 2040461. Ҡасабаны Наҙы-Петровск-Әртә, Шемаха һәм Арыҫлан ауылдарын автомобиль юлдары менән ваҡ ташлы-грунт юлдары бәйләй. Район үҙәгенә аҙнаһына 3 тапҡыр автобус йөрөй.
Автомобиль юлдары буйлап арауыҡтар:
— яҡындағы тимер юл станцияһына тиклем: 0 км (Үрге Өпәле — 77 км)
— ауыл советына тиклем (Шемаха ауылы): 7 км
— район үҙәгенә (Наҙы-Петровск): 31 км
— өлкә үҙәгенә (Силәбе): Наҙы-Петровск- Үрге Өпәле- Ҡыштым-Арғаяш ауылы аша 225 км; Наҙы-Петровск- Үрге Өпәле- Кәҫле - Төбөк ауылы аша — 261 км

# Арыҫлан (ҡасаба, Силәбе өлкәһе)
## Урамдары

Арыҫлан ҡасабаһы 11 урамдан тора:
| Яр Йәшел Ленин Тыныслыҡ Октябрь Беренсе май | Пролетар Свердлов Төньяҡ Хеҙмәт Мәктәп |

# Арыҫлан (ҡасаба, Силәбе өлкәһе)
## Галереяһы

* Арыҫлан ҡасабаһы. Ҡасабаның барлыҡҡа килеүенең 100-йыллыҡ юбилейын байрам итеү. 2015 й.
* Ҡасабаның элекке леспромхоз территорияһы урынында хәҙер ҙә ағас әҙерләү менән шөғөлләнәләр
* Ҡасабаға күренеш. Алғы планда — «Арыҫлан» станцияһы юлдары һәм элекке Арыҫлан ашлыҡ элеваторы емереклектәре

# Арыҫлан (ҡасаба, Силәбе өлкәһе)
## Топографик картаһы

* Карта бите O-40-XXXVI Нязепетровск. Масштаб: 1 : 200 000. Состояние местности на 1986-1991 год. Издание 1993 г.
* Лист карты O-40-143 Шокурово. Масштаб: 1 : 100 000. Состояние местности на 1991 год. Издание 1992 г.